Здравейте,  

Искам да си отворя ветеринарен кабинет в помещение под наем. Повечето такива са със статут на търговско помещение. Можете ли да ми кажете дали търсеният от мен статут влиза в обща категория за здравно заведение, или си има отделни изисквания?




Статут на помещение за ветеринарен кабинет
==========================================

 

Здравейте, Елза Харизанова,


има отделни изисквания за ветеринарен кабинет, които са съгласно Закона за ветеринарно медицинската дейност и Наредба № 42 ОТ 12 ДЕКЕМВРИ 2008 Г. ЗА ИЗИСКВАНИЯТА КЪМ ВЕТЕРИНАРНИТЕ ЛЕЧЕБНИ ЗАВЕДЕНИЯ И ВИДЪТ И ОБЕМЪТ НА ВЕТЕРИНАРНОМЕДИЦИНСКАТА ДЕЙНОСТ, КОЯТО МОЖЕ ДА СЕ ИЗВЪРШВА В ТЯХ. Общите изисквания са следните –  

1. разполага с помещение за извършване на прегледи и манипулации (манипулационна), съобразено с изискванията за хуманно отношение към животните и правилата за здравословни и безопасни условия на труд, осигурено с постоянен източник на топла и студена вода;  

2. в помещенията им има отопление, осветление и вентилация съобразно предназначението;  

3. разполага със санитарен възел, който е леснодостъпен за ползване;  

4. оборудването, подовите настилки и стените с височина 1,80 м им позволяват влажно почистване и дезинфекция;  

5. разполага с медицинско оборудване, съобразено с вида и обема на извършваната дейност;  

6. разполага със средства и оборудване за стерилизация на инструментариум и консумативи;  

7. при съхранение и работа със силнодействащи и токсични ветеринарномедицински продукти (ВМП), както и такива, които съдържат наркотични и психотропни субстанции, са обезопасени с метална врата или врата с метална решетка (ролетка), прозорци с метална решетка (ролетка) и/или сигнално-охранителна техника (СОТ);  

8. разполага с хладилник, осигуряващ съхранение на ВМП при температура съгласно условията на производителите;  

9. разполага с контейнер за отпадъци, отговарящ на нормативните изисквания.


За допълнителна информация можете да се свържете с мен. 


Поздрави,  

адв. Николина Митова  

0898 303092


